Kell pole veel üksteistki, kui tänavatelt hakkavad kostma marsihelid, tähistades paraadiliste saabumist.  Esimesena jõuavad kohale kaitseliidu kergedivisjoni üksused, kelle mootorimüra täidab õhu. Peagi on väljak väeosadest tulvil. Neid on nii palju, et kõik sinna ei mahugi, vaid jäävad ootele Harju ja Müürivahe tänavatele, Estonia puiesteele ja Jaani kiriku kõrvale.